CELEX: 32016D0419
Language: et
Date: 2016-03-18 00:00:00
Title: Komisjoni rakendusotsus (EL) 2016/419, 18. märts 2016, milles käsitletakse tasude sissenõudmise piirkondades 2016. aastaks kehtestatud ühikumäärade mittevastavust rakendusmääruse (EL) nr 391/2013 artiklile 17 (teatavaks tehtud numbri C(2016) 1588 all) (EMPs kohaldatav tekst)

22.3.2016   
               
               
                  ET
               
               
                  Euroopa Liidu Teataja
               
               
                  L 75/60
               
            KOMISJONI RAKENDUSOTSUS (EL) 2016/419,
      18. märts 2016,
      milles käsitletakse tasude sissenõudmise piirkondades 2016. aastaks kehtestatud ühikumäärade mittevastavust rakendusmääruse (EL) nr 391/2013 artiklile 17
      
         
            (teatavaks tehtud numbri C(2016) 1588 all)
         
      
      (Ainult hollandi-, prantsus- ja saksakeelne tekst on autentsed)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikli 15 lõiget 4,
      võttes arvesse komisjoni 3. mai 2013. aasta rakendusmäärust (EL) nr 391/2013, milles sätestatakse ühine aeronavigatsioonitasude süsteem, (2) eriti selle artikli 17 lõike 1 punkti e,
      ning arvestades järgmist:
      
                  (1)
               
               
                  Rakendusmäärusega (EL) nr 391/2013 on kehtestatud ühine aeronavigatsioonitasude süsteem. Ühine tasusüsteem on tulemuslikkuse kava eesmärkide saavutamise lahutamatu osa, nagu on ette nähtud Euroopa Parlamendi ja nõukogu määruse (EÜ) nr 549/2004 (3) artikliga 11 ja komisjoni rakendusmäärusega (EL) nr 390/2013 (4).
               
            
                  (2)
               
               
                  Komisjoni rakendusotsuses 2014/132/EL (5) on kindlaks määratud kogu Euroopa Liitu hõlmavad tulemuseesmärgid teiseks võrdlusperioodiks, s.o aastateks 2015–2019 (kaasa arvatud), sealhulgas marsruudi aeronavigatsiooniteenuste kulutõhususe eesmärk, väljendatuna nende teenuste eest makstavas keskmises ühikuhinnas.
               
            
                  (3)
               
               
                  Vastavalt rakendusmääruse (EL) nr 391/2013 artikli 17 lõike 1 punktidele b ja c peab komisjon hindama tasude sissenõudmise piirkondades 2015. aastaks kehtestatud ühikumäärasid, mille liikmesriigid esitasid komisjonile 1. juuniks 2014, järgides kõnealuse määruse artikli 9 lõigetes 1 ja 2 osutatud nõudeid. Hindamise käigus kontrollitakse, kas kõnealused ühikumäärad on vastavuses rakendusmäärustega (EL) nr 390/2013 ja (EL) nr 391/2013.
               
            
                  (4)
               
               
                  Komisjon hindas ühikumäärasid koostöös Eurocontroli tulemuslikkuse hindamise üksusega ja marsruudi navigatsioonitasude keskasutusega, kasutades liikmesriikide poolt 1. juuniks 2015 esitatud andmeid ja lisateavet ning liikmesriikide järelevalveasutuste aruandeid selliste kulude hindamise kohta, mille suhtes vastavalt rakendusmääruse (EL) nr 391/2013 artikli 14 lõike 2 punktile f ei kohaldata kulude jagamise mehhanismi. Komisjon võttis hindamisel arvesse nii neid selgitusi ja parandusi, mis tehti enne 25. ja 26. juunil 2015 toimunud konsulteerimiskoosolekut, kus rakendusmääruse (EL) nr 391/2013 artikli 9 lõike 1 kohaldamise raames käsitleti marsruudil osutatavate teenuste eest 2016. aastaks kehtestatud ühikumäärasid, kui ka ühikuhindade parandusi, mis liikmesriigid tegid hiljem komisjoniga suhtlemise käigus.
               
            
                  (5)
               
               
                  Komisjon leidis kõnealuse hindamise põhjal, võttes arvesse komisjoni rakendusotsust (EL) 2015/670 (6) ja komisjoni rakendusotsust (EL) 2016/420, (7) et vastavalt rakendusmääruse (EL) nr 391/2013 artikli 17 lõike 1 punktile e ei vasta Belgia, Luksemburgi, Madalmaade, Prantsusmaa ja Saksamaa poolt tasude sissenõudmise piirkondades 2016. aastaks kehtestatud ühikumäärad rakendusmääruste (EL) nr 390/2013 ja (EL) nr 391/2013 nõuetele.
               
            
                  (6)
               
               
                  Rakendusmääruse (EL) nr 390/2013 artikli 11 lõikes 1 on sätestatud, et liikmesriikide järelevalveasutused peavad koostama tulemuslikkuse kavad, mis sisaldavad eesmärke, mis on kooskõlas kogu liitu hõlmavate tulemuseesmärkidega. Vastavalt rakendusmääruse (EL) nr 391/2013 artikli 11 lõikele 2 ja IV lisale arvutatakse ühikumäärad, st marsruudi kindlaksmääratud ühikuhind, asjaomase liikmesriigi tulemuslikkuskavas sisalduvate marsruudi kindlaksmääratud kulude ning teenuseühikute prognoositava koguarvu alusel. Belgia, Luksemburgi, Madalmaade, Prantsusmaa ja Saksamaa ühikumäärasid saab käsitada rakendusmääruste (EL) nr 390/2013 ja (EL) nr 391/2013 sätetele vastavana vaid siis, kui kõnealuste liikmesriikide tulemuseesmärgid, mille alusel need ühikumäärad arvutatakse, on kooskõlas kogu liitu hõlmavate tulemuseesmärkidega.
               
            
                  (7)
               
               
                  Vastavalt rakendusmääruse (EL) nr 391/2013 artikli 17 lõike 1 punktile e tuleks asjaomaseid liikmesriike komisjoni seisukohast teavitada.
               
            
                  (8)
               
               
                  Kooskõlas määruse (EL) nr 391/2013 artikli 17 lõike 1 punktiga e esitavad liikmesriigid komisjonile ühe kuu jooksul läbivaadatud ühikumäärad,
               
            ON VASTU VÕTNUD KÄESOLEVA OTSUSE:
      Artikkel 1
      Tasude sissenõudmise piirkondades 2016. aastaks kehtestatud ühikumäärad, mis on esitatud käesoleva otsuse lisas, ei vasta rakendusmääruste (EL) nr 390/2013 ja (EL) nr 391/2013 sätetele.
      Artikkel 2
      Käesolev otsus on adresseeritud Belgia Kuningriigile, Saksamaa Liitvabariigile, Prantsuse Vabariigile, Luksemburgi Suurhertsogiriigile ja Madalmaade Kuningriigile.
      
         Brüssel, 18. märts 2016
         
            
               Komisjoni nimel
            
            
               komisjoni liige
            
            Violeta BULC
         
      
      
         (1)  ELT L 96, 31.3.2004, lk 10.
      
         (2)  ELT L 128, 9.5.2013, lk 31.
      
         (3)  Euroopa Parlamendi ja nõukogu 10. märtsi 2004. aasta määrus (EÜ) nr 549/2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
      
         (4)  Komisjoni 3. mai 2013. aasta rakendusmäärus (EL) nr 390/2013, millega kehtestatakse aeronavigatsiooniteenuste ja võrgustiku funktsioonide tulemuslikkuse kava (ELT L 128, 9.5.2013, lk 1).
      
         (5)  Komisjoni 11. märtsi 2014. aasta rakendusotsus 2014/132/EL, milles määratakse kindlaks kogu Euroopa Liitu hõlmavad lennuliikluse juhtimisvõrgu tulemuseesmärgid ja häiretasemed teiseks võrdlusperioodiks (aastateks 2015–2019) (ELT L 71, 12.3.2014, lk 20).
      
         (6)  Komisjoni 27. aprilli 2015. aasta rakendusotsus (EL) 2015/670, milles käsitletakse tasude sissenõudmise piirkondades 2015. aastaks kehtestatud ühikumäärade vastavust rakendusmääruse (EL) nr 391/2013 artiklile 17 (ELT L 110, 29.4.2015, lk 25).
      
         (7)  Komisjoni 18. märtsi 2016. aasta rakendusotsus (EL) 2016/420, milles käsitletakse tasude sissenõudmise piirkondades 2015. aastaks kehtestatud ühikumäärade mittevastavust rakendusmääruse (EL) nr 391/2013 artiklile 17 (vt käesoleva Euroopa Liidu Teataja lk 63).
      
         LISA
         
            Tasude sissenõudmise piirkondades 2016. aastaks esitatud marsruudi ühikumäärad, mis ei vasta nõuetele
         
         
                      
                  
                  
                     Tasude sissenõudmise piirkond
                  
                  
                     2016. aastaks esitatud marsruudi ühikumäär omavääringus (*) (liikmesriigi ISO-kood)
                  
               
                     1
                  
                  
                     Belgia-Luxembourg
                  
                  
                     65,41
                  
               
                     2
                  
                  
                     Prantsusmaa
                  
                  
                     67,54
                  
               
                     3
                  
                  
                     Saksamaa
                  
                  
                     82,59
                  
               
                     4
                  
                  
                     Madalmaad
                  
                  
                     67,00
                  
               
            (*)  Need ühikumäärad ei hõlma rakendusmääruse (EL) nr 391/2013 artikli 18 lõikes 1 osutatud halduslikku ühikumäära, mida kohaldatakse Eurocontroli marsruudi navigatsioonitasusid käsitleva mitmepoolse kokkuleppe osalisriikide suhtes.